Udkast - AFGØRELSE TRUFFET AF DET BLANDEDE EØS-UDVALG om ændring af bilag XIII (transport) til EØS-aftalen - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-udvalg indarbejde al relevant EF-lovgivning i EØS-aftalen så snart som muligt efter vedtagelsen.

2. Det Blandede EØS-udvalg bør derfor vedtage vedlagte udkast til afgørelse om ændring af bilag XIII til EØS-aftalen ved at tilføje nyligt vedtagne regler på transportområdet. Afgørelsen vedrører:

32002 R 2320: Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart.

3. Udkastet til afgørelsen indeholder tilpasninger med henblik på den særlige situation i EØS-EFTA-landene. Ovennævnte forordning gælder ikke den nuværende civile luftfartsinfrastruktur i Liechtenstein eller indenrigsflyvningen i Island. For visse lufthavne i Norge (jf. bilag til udkastet til Det Blandede EØS-udvalgs afgørelse) foreslås en overgangsperiode indtil den 1. januar 2005 på betingelser, der er nærmere beskrevet i afgørelsen.

4. Iføgle artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser, der tager sigte på at udvide Fællesskabets lovgivning ved hjælp af væsentlige ændringer.

5. Udkastet til Det Blandede EØS-udvalgs afgørelse forelægges Rådet til godkendelse, hvorefter Kommissionen forelægger Fællesskabets holdning i Det Blandede EØS-udvalg snarest muligt.

Udkast AFGØRELSE TRUFFET AF DET BLANDEDE EØS-UDVALG om ændring af bilag XIII (transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt 'aftalen', særlig artikel 98, og

ud fra følgende betragtninger:

(1) Bilag XIII til aftalen blev ændret ved afgørelse nr. ... truffet af Det Blandede EØS-udvalg den .... [1].

[1] EUT L...

(2) Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart [2] skal indarbejdes i aftalen.

[2] EFT L 355 af 30.12.2002, s. 1.

(3) Den særlige geografiske beliggenhed og lave befolkningstæthed i Island såvel som sammensætningen af den luftfartøjsflåde, der betjener indenrigsruterne i Island, betyder, at denne forordning ikke gælder indenrigstjenesten på Islands territorium. De nationale sikkerhedsforanstaltninger for indenrigsflyvningen i Island sikrer et tilstrækkeligt beskyttelsesniveau.

(4) I betragtning af Liechtensteins særlige situation, som er en kombination af et meget lille territorium, en speciel geografisk struktur og af den kendsgerning, at den samlede luftfart i Liechtenstein er meget begrænset, at der ikke er internationale rutefly til eller fra Liechtenstein, og at den civile luftfartsinfrastruktur i Liechtenstein kun består af en heliport, bør denne forordning ikke gælde den eksisterende civile luftfartsinfrastruktur på Liechtensteins territorium.

(5) Eftersom de fleste norske regionale lufthavne er placeret i fjerntliggende områder, og de nationale sikkerhedsforanstaltninger i indenrigsflyvningen i Norge sikrer et tilstrækkelig beskyttelsesniveau, bør datoen for forordningens gennemførelse i visse norske regionale lufthavne tilpasses -

TRUFFET FØLGENDE AFGØRELSE:

Artikel 1

I bilag XIII til aftalen foretages følgende ændringer:

1. Følgende punkt indsættes efter punkt 66f (Europa-Parlamentets og Rådets direktiv 2002/30/EF):

'66g. 32002 R 2320: Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart (EFT L 355 af 30.12.2002, s. 1).

Forordningens bestemmelser gælder i forbindelse med aftalen med følgende tilpasninger:

a) Foranstaltningerne i denne forordning gælder ikke indenrigsflyvningen på Islands territorium.

b) Foranstaltningerne i denne forordning gælder ikke den eksisterende civile luftfartsinfrastruktur på Liechtensteins territorium.

c) Denne forordning gennemføres senest den 1. januar 2005 i de norske regionale lufthavne, der er anført i tillæg 8 til dette bilag, under forudsætning af at følgende betingelser er opfyldt:

i) Der er ingen international ruteflyvning til/fra lufthavnen.

ii) Der træffes kompenserende foranstaltninger i norske lufthavne, hvor denne forordning gennemføres fuldt ud for så vidt angår fly, der ankommer fra de pågældende regionale lufthavne - såsom adskillelse af afrejsende screenede passagerer fra ankommende passagerer, der ikke er blevet screenet i overensstemmelse med kravene i forordningen, og fornyet screening af passagerer og bagage - for at sikre, at sikkerhedsniveauet ikke bringes i fare.'

2. Overskriften 'TILLÆG 8 TIL BILAG XIII' indsættes i slutningen af bilag XIII.

3. Teksten til bilaget til denne afgørelse indsættes som teksten til tillæg 8 til bilag XIII.

Artikel 2

Teksten til forordning (EF) nr. 2320/2002 på islandsk og norsk, der offentliggøres i Den Europæiske Unions Tidendes EØS-tillæg, er autentisk.

Artikel 3

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den [...]

På vegne af Det Blandede EØS-udvalg

Formand

Sekretærer

for Det Blandede EØS-udvalg

BILAG

til afgørelse truffet af Det Blandede EØS-udvalg nr.

'Norske regionale lufthavne, hvortil der henvises i tilpasning c) i punkt 66g (Europa-Parlamentets og Rådets forordning (EF) nr. 2320/2002):

ANDØYA (militær lufthavn med civil trafik)

BÅTSFJORD

BERLEVÅG

FØRDE, Bringeland

HAMMERFEST

HASVIK

HONNINGSVÅG, Valan

LEKNES

MEHAMN

MO I RANA, Røssvoll

MOSJØEN, Kjærstad

NAMSOS

NARVIK, Framnes

ØRSTA/VOLDA, Hovden

RØRVIK, Ryum

RØST

SANDANE, Anda

SANDNESSJØEN, Stokka

SOGNDAL, Haukåsen

SØRKJOSEN

STOKMARKNES, Skagen

SVOLVÆR, Helle

VADSØ

VÆRØY (heliport)

VARDØ, Svartnes'